মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
প্রাইড অ্যান্ড প্রেজুডিস (২০০৫-এর চলচ্চিত্র)
প্রাইড অ্যান্ড প্রেজুডিস (ইংরেজি ভাষায়: Pride and Prejudice) বিখ্যাত ইংরেজ সাহিত্যিক জেন অস্টেনের একই নামের উপন্যাস থেকে করা ব্রিটিশ রোমান্টিক চলচ্চিত্র। ২০০৫ সালে মুক্তিপ্রাপ্ত এই ছবির পরিচালক জো রাইট। এক অসচ্ছল ইংরেজ পরিবারের পাঁচ মেয়ের কাহিনী নিয়ে এই চলচ্চিত্রটি আবর্তিত। এতে মূল চরিত্রে (এলিজাবেথ বেনেট) রূপদান করেছেন কিরা নাইটলি এবং তার বিপরীতে মি. ডারসি চরিত্রে অভিনয় করেছেন ম্যাথিউ ম্যাকফ্যাডিয়েন। ওয়ার্কিং টাইটেল ও স্টুডিওক্যানালের প্রযোজনায় ছবিটি যুক্তরাজ্য ও আয়ারল্যান্ডে মুক্তি পায় ২০০৫ সালের ১৬ সেপ্টেম্বরে ও যুক্তরাষ্ট্রে মুক্তি পায় একই বছরের ১১ নভেম্বরে। চারটি ক্ষেত্রে ছবিটি অস্কার মনোনয়ন লাভ করেছিল। ক্ষেত্রগুলো হল: সেরা অভিনেত্রী, সেরা শিল্প নির্দেশনা, সেরা পোশাক সজ্জা ও সেরা মৌলিক সঙ্গীত।